EkBass/fiwiki-20250220-pages-articles huggingface dataset:
Sintriváni/Ékthesin metroasema

Sintriváni/Ékthesi ( eli Σταθμός Σιντριβάνι/Έκθεση, Stathmós Sintriváni/Ékthesi) on Thessalonikin metron asema Linjalla 1 (punainen) ja Linjalla 2 (sininen). Se sijaitsee Thessalonikin keskustan itäosassa. Aseman nimen alkuosa viittaa läheiseen Plateía Sintrivaníou -aukioon ja sen suihkulähteeseen (sintriváni), ja loppuosa läheiseen Thessalonikin messukeskukseen. Metroasema valmistui Thessalonikin metron ensimmäisenä asemana vuonna 2018. Asema avattiin liikenteelle koko metron myötä 30. marraskuuta 2024. Seuraava asema luoteeseen on Agía Sofía ja kaakkoon Panepistímio. == Lähteet == == Aiheesta muualla == Luokka:Thessalonikin metron asemat
Venizéloun metroasema

Venizélou ( eli Σταθμός Βενιζέλου, Stathmós Venizélou) on Thessalonikin metron asema Linjalla 1 (punainen) ja Linjalla 2 (sininen). Se sijaitsee Thessalonikin ydinkeskustassa ja voidaan nähdä metron eräänlaisena keskusasemana. Asema on saanut nimensä siitä, että se sijaitsee Elefthérios Venizéloksen mukaan nimetyllä Eleftheríou Venizélou -kadulla. Metroasema avattiin 30. marraskuuta 2024. Seuraava asema luoteeseen on Dimokratías ja kaakkoon Agía Sofía. == Lähteet == == Aiheesta muualla == Luokka:Thessalonikin metron asemat
Voúlgarin metroasema

Voúlgari ( eli Σταθμός Βούλγαρη, Stathmós Voúlgari) on Thessalonikin metron asema Linjalla 1 (punainen). Se sijaitsee lähellä samannimistä katua Thessalonikin varsinaisen kaupunkialueen eteläosassa. Metroasema avattiin 30. marraskuuta 2024. Seuraava asema pohjoiseen on 25is Martíou ja etelään Néa Elvetía. == Lähteet == == Aiheesta muualla == Luokka:Thessalonikin metron asemat
Kuppilat kuntoon, Hans Välimäki!

Kuppilat kuntoon, Hans Välimäki! on suomalainen tositelevisiosarja. Ohjelman pääosassa on kokki Hans Välimäki. Ohjelman formaatti perustuu Gordon Ramsayn Kurjat kuppilat -sarjaan. Aiemmin Suomessa tehtiin neljä tuotantokautta Jyrki Sukulan luotsaamaa Kuppilat kuntoon, Jyrki Sukula! -ohjelmaa, ennen kuin Hans Välimäki aloitti ohjelman vetäjänä. Toukokuussa 2021 tiedotettiin ohjelman saavan jatkoa toiselle tuotantokaudelle syksyllä 2021.https://www.nelonen.fi/uutiset/viihde/nelonen-median-2021-tv-ohjelmisto Toinen tuotantokausi alkoi 20. syyskuuta 2021. Keväällä 2024 ohjelmaa alkoivat vetämään Ville Haapasalo ja Pipsa Hurmerinta, jolloin ohjelma muuttui Kuppilat kuntoon, Ville Haapasalo ja Pipsa Hurmerinta! -nimiseksiVille Haapasalo palaa televisioon – laittaa ensi keväänä kuppilat kuntoon, Ilta-Sanomat / Mikael Mattila, 13.6.2023, viitattu 31.3.2024. == Jaksot == === Ensimmäinen tuotantokausi === 5\. tuotantokausi koko Kuppilat kuntoon -sarjassa. Jakso Paikkakunta Ravintola Ensiesitys 1\. Olari, Espoo Road House 21. lokakuuta 2020 2\. Hämeenlinna Cantina Pannuhuone 28. lokakuuta 2020 3\. Helsinki Hausman 4. marraskuuta 2020 4\. Kuopio Samruai 11. marraskuuta 2020 5\. Laitakari, Luvia BarPurje 18. marraskuuta 2020 6\. Vaasa Kaksi kupolia 25. marraskuuta 2020 7\. Tapiola, Espoo Madison 2. joulukuuta 2020 8\. Lohja Hiidenpirtti 9. joulukuuta 2020 === Toinen tuotantokausi === 6\. tuotantokausi koko Kuppilat kuntoon -sarjassa. Jakso Paikkakunta Ravintola Ensiesitys 1\. Hanko På Kroken 20. syyskuuta 2021 2\. Tampere Koski Pintxo 27. syyskuuta 2021 3\. Helsinki Ravintola Old Sophie 4. lokakuuta 2021 4\. Seinäjoki Ruufus 11. lokakuuta 2021 5\. Leppävirta Konnustupa 18. lokakuuta 2021 6\. Kiuruvesi Luna 25. lokakuuta 2021 7\. Tampere Los Pollos 1. marraskuuta 2021 8\. Helsinki Hefe 8. marraskuuta 2021 Lähteet Hans Välimäki lataa suoraa palautetta På Krokenin kokille: "Tän annoksen nimi vois olla kaatopaikka", Nelonen.fi, 14.9.2021Iltapulu.fi, viitattu 14.9.2021Oho! Hans Välimäki tulistuu hankolaisessa keittiössä: "Tää on aivan pers**stä tää...", Suomi24, 19.9.2021, viitattu 22.9.2021 == Lähteet == == Aiheesta muualla == * Kuppilat kuntoon, Hans Välimäki, ohjelman kotisivut (Nelonen) * Ohjelma Ruutu-palvelussa Luokka:2020-luvun suomalaiset tositelevisiosarjat Luokka:Ruokaohjelmat
Tarnobrzegin piirikunta

Tarnobrzegin piirikunta () on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 52 965\. Piirikunta on jaettu neljään maalaiskuntaan, jotka ovat Baranów Sandomierski, Gorzyce, Grębów sekä Nowa Dęba ja niissä on kylien lisäksi kaksi kaupunkia; Baranów Sandomierski ja Nowa Dęba. Hallintokeskus Tarnobrzeg muodostaa oman kaupunkipiirikuntansa. Tarnobrzegin piirikunnan pinta-alasta arviolta 34,3 prosenttia oli metsän peitossa vuonna 2018. Tarnobrzegin piirikunnan työttömyysaste oli vuoden 2018 lopussa 6,3 prosenttia. Vuoden 2019 lopussa Tarnobrzegin piirikunnassa arvioitiin olevan 52 965 asukasta, joista 50,9 prosenttia naispuolisia ja 49,1 prosenttia miespuolisia. Puolan väestönlaskennassa 2011 väkiluvun laskettiin olevan 54 292 ja sen ennakoidaan vuoteen 2050 mennessä pienenevän 42 952 asukkaaseen. Alle 18-vuotiaiden arvioitiin vuoden 2019 lopussa muodostaneen 16,6 prosenttia piirikunnan väestöstä, työikäisten 62,3 prosenttia ja eläkeikäisten 21 prosenttia väestön keski-iän ollessa 41,9 vuotta. Elävänä syntyneiden määrä oli vuonna 2019 yhteensä 462 lasta. == Lähteet == Luokka:Ala-Karpatian piirikunnat
Keltanen

Keltanen on sukunimi, joka on muun muassa seuraavilla suomalaisilla henkilöillä: *Ilkka Keltanen (s. 1936), näyttelijä *Juho Keltanen (1849–1922), maanviljelijä ja kansanedustaja (Nuorsuomalainen puolue) *Rauno Keltanen (s. 1943), laulaja, laulunopettaja ja kuoronjohtaja.
Sumuinen puutarha

__NOTOC__ Sumuinen puutarha on Maaritin vuonna 2019 julkaisema albumi. Levyn musiikkityyli on pop rockia, soft rockia, jazzia ja balladia. == Kappaleet == # # # # # # # # # # == Lähteet == == Aiheesta muualla == * Maarit ‎– Sumuinen Puutarha - Discocs Luokka: Maarit Hurmerinnan albumit
Kaisa Karjalainen

Kaisa Karjalainen (s. 3. joulukuuta 1993) on suomalainen muusikko ja laulaja- lauluntekijä. Hän laulaa ja soittaa kosketinsoittimia Maustetytöt-yhtyeessä. Aiemmin hän on ollut jäsenenä Kaneli- ja Ehkä-yhtyeissä. Kanelissa hän oli solisti ja basisti ja Ehkässä pääosin solisti. Karjalainen vietti lapsuutensa ja osan nuoruuttaan Vaalan Kankarissa Soutuojalla. Hän aloitti haitarinsoiton opiskelun kansalaisopistossa alakoulun loppupuolella. Ensimmäisen yhtyeensä Kanelin hän perusti siskojensa Annan ja Maijan kanssa vuonna 2008. Soittimina yhtyeessä olivat kitara, basso, rummut ja huuliharppu. Karjalainen opiskeli Oulussa Madetojan musiikkilukiossa. Oulusta hän muutti Helsinkiin vuonna 2013, kun 22-Pistepirkon Asko Keränen halusi tuottaa Kanelin esikoislevyn. Yhtye hajosi pian vuonna 2016 ilmestyneen esikoislevynsä Hazy Days julkaisun jälkeen. Karjalaisella oli myös Janne Aslak Räsäsen kanssa Ehkä-yhtye, jossa hän lauloi ja soitti kosketinsoittimia, melodikaa ja nokkahuilua. Karjalainen perusti sisarensa Annan kanssa yhtyeen Maustetytöt syksyllä 2017. Yhtyeen ensimmäinen single ”Tein kai lottorivini väärin” julkaistiin helmikuussa 2019. Kappale on myynyt kultaa ja on yhtyeen kuunnelluin kappale Spotifyssa. Yhtye on julkaissut kolme studioalbumia, joista ensimmäiset kaksi ovat myyneet kultaa. ==Diskografia== ===Kaneli=== ====Studioalbumit==== * Hazy Days (2016) ====EP:t==== * Tommy's Broken Guitar (2012) ===Ehkä=== ====EP:t==== * Työttömän yövuoro (2015) * Sää, sääsket ja sä (2016) ===Maustetytöt=== ====Studioalbumit==== * Kaikki tiet vievät Peltolaan (2019) * Eivät enkelitkään ilman siipiä lennä (2020) * Maailman onnellisin kansa (2023) EP:t * Maustetytöt X Agents (2022) ==Lähteet== Luokka:Suomalaiset muusikot Luokka:Maustetytöt Luokka:Vuonna 1993 syntyneet Luokka:Elävät henkilöt
Ocean City (New Jersey)

Ocean City on kaupunki Yhdysvaltojen New Jerseyn osavaltiossa Cape Mayn piirikunnassa. Kaupunki on saarella Atlantin valtameren rannikolla ja se tunnetaan matkailukohteena. Kaupungin asukasluku oli vuoden 2010 väestönlaskennan mukaan 11 701\. ==Maantiede== Ocean City sijaitsee New Jerseyn osavaltion kaakkoisosassa Cape Mayn piirikunnassa saarella Great Egg Harbor-lahden ja Atlantin valtameren välissä. Great Egg Harborin ylittävät sillat yhdistävät Ocean Cityn Somers Pointin ja Longportin kaupunkeihin. Atlantic City sijaitsee Ocean Citystä noin 19 kilometriä koilliseen. ==Historia== thumb|vasen|Kaupungintalo. Nykyisen Ocean Cityn alue tunnettiin alkujaan nimellä Peck’s Beach. Nykyinen kaupunki sai alkunsa vuonna 1879, kun metodistipapit Ezra B. Lake, James B. Lake, S. Wesley Lake ja William H. Burrell perustivat paikalle uskonnollisen yhteisön, jonka uusien jäsenien tuli hyväksyä uskonnolliset säännöt. Alkuperäisten sääntöjen vaikutusta on esimerkiksi se, että Ocean Cityssä ei saa edelleenkään myydä alkoholijuomia. Ocean Cityä alettiin kehittää kristillisenä matkailukohteena. Sen iskulause "America’s Greatest Family Resort" eli vapaasti kääntäen Amerikan paras perhelomakohde otettiin käyttöön jonkin aikaa kaupungin perustamisen jälkeen. 1900-luvun alkussa monet rikkaat philadelphialaiset rakennuttivat kaupunkiinhulppeita viktoriaanisia taloja. Vuonna 1901 kaupungin rannalla tapahtui tunnetuksi tullut merionnettomuus nelimastoisen parkin Sindian purjehdittua karille. Laivan hylky on edelleen kaupungin edustalla ja osa laivasta oli merenpinnan yläpuolella aina 1980-luvulle saakka. Vuonna 1912 Ocean Citystä lähti puolestaan Yhdysvaltojen ensimmäinen lentopostikuorma. Postin vei kaksitasoinen lentokone Ocean Citystä Stone Harboriin. 4 kilometriä pitkä rantatie valmistui vuonna 1928. Ocean Cityn tunnettuja asukkaita olivat esimerkiksi Preston Foster, Grace Kelly ja Gay Talese. Evankelista Billy Graham teki radio-ohjelmaansa Ocean Citystä 1950-luvulla. Hurrikaani Sandy aiheutti huomattavia vahinkoja Ocean Cityssä vuonna 2012. ==Talous== Ocean Cityn talouden kulmakiven muodostaa matkailu. Kaupungissa rakennetaan myös veneitä. Kotitalouksien keskimääräiset vuosittaiset ansiot Ocean Cityssä aikavälillä 2014–2018 olivat 70 871 USD ja henkilöä kohden 48 933 USD. 8 % väestöstä eli köyhyysrajan alapuolella. ==Väestö== Kaupungin asukasluku oli vuoden 2010 väestönlaskennan mukaan 11 701 ja vuoden 2019 arvion mukaan 10 971\. Kaupungin asukkaista 90,6 % oli taustaltaan valkoisia (latinot pois lukien 85,4 %), 3,2 % afroamerikkalaisia, 7,3 % latinoja mistä tahansa rodusta ja 1,8 % aasialaisia. 8,6 % kaupungin asukkaista puhui kotonaan jotakin muuta kieltä, kuin englantia ja 6,4 % kaupungin asukkaista oli syntynyt ulkomailla. ==Lähteet== == Aiheesta muualla == Luokka:New Jerseyn kaupungit
Costa Rican ravitsemuksen ja terveyden tutkimus- ja koulutuslaitos

Costa Rican ravitsemuksen ja terveyden tutkimus- ja koulutuslaitos (, lyhennys INCIENSA) on vuonna 1969 alkunsa saanut lääketieteellinen tutkimus- ja koulutuslaitos. Se toimii pääkaupunki San Josén metropolialueen itäisessä osassa, Cartagon maakunnan Tres Ríosissa. INCIENSA on Costa Rican terveysministeriön alainen tutkimuslaitos. Se edustaa kotimaataan esimerkiksi kansainvälisessä kansanterveyslaitosten järjestössä (IANPHI). INCIENSA toimii maassaan eräänä asiantuntijatahona covid-19-pandemiaan liittyvissä asioissa. ==Katso myös== *Yhdysvaltain tautikeskus (CDC) *Meksikon kansanterveyslaitos (INSP) *Pedro Kourin trooppisen lääketieteen laitos (IPK) == Lähteet == == Aiheesta muualla == *COVID-10 al día (koronapandemian tilanne) (crhoy.com) * WHO COVID-19 Dashboard: Costa Rica (who.int) Luokka:Kansanterveyslaitokset Luokka:Tutkimuslaitokset Luokka:Costa Rica‎
Udayanraje Bhosale

Udayanraje Bhosale (s. 24. helmikuuta 1966 Satara) on intialainen poliitikko, joka valittiin vuonna 2020 Rajya Sabhaan edustamaan Maharashtran osavaltiota. Aikaisemmin hän toimi kolme peräkkäistä kautta Lok Sabhassa vuosina 2009–2019 Nationalist Congress Partyn (NCP) jäsenenä. Hänen kolmas kautensa päättyi eroon syyskuun 14. päivä 2019. Tuntien kuluttua erostaan hän ilmoitti vaihtaneensa puoluetta ja liittyneensä Intian kansanpuolueeseen (BJP). Bhosale on 1600-luvulla eläneen soturikuningas Shivajin jälkeläinen. Hän kuului Intian kansanpuolueeseen jo 1990-luvun puolivälissä. BJP:n ja Shiv Senan muodostettua Maharashtran osavaltiohallituksen yhdessä hänestä tehtiin ministeri. Hänen kautensa osavaltioministerinä jäi lyhyeksi, koska hänet pidätettiin samana vuonna NCP:tä edustaneen Sharad Baban Leven murhasta epäiltynä. Leve kuoli kahdelta aamuyöllä 10. syyskuuta 1999 miekkahyökkäyksessä, jossa haavoittui kuusi muuta puolueen jäsentä. Vuonna 2001 hänet julistettiin syyttömäksi kaksi vuotta kestäneen oikeustaistelun jälkeen. Vuonna 2017 hän toimi NCP:n parlamentaarikkona ja joutui jälleen rikosepäilyn kohteeksi. Liikemies Rajkumar Jain syytti häntä murhasta ja kiristyksestä. Bhosalen antauduttua poliisille hänen kannattajansa alkoivat mellakoimaan ja sulkivat teitä, kauppoja ja kouluja. NCP:n Maharashtran lainsäätäjä Jitendra Awhad piti pidätystä salaliittona. Hakeutuessaan Rajya Sabhan jäseneksi vuonna 2020 Bhosale paljasti lomakkeella, että häntä on epäilty yli 30 rikostapauksessa, mutta häntä ei ole koskaan tuomittu. Shivajin jälkeläisenä Bhosale on kritisoinut muun muassa Shiv Senaa () ja kehottanut puoluetta vaihtamaan nimensä Thackeray Senaksi. Hänen mukaansa kukaan poliittinen johtaja ei ole tarpeeksi suuri tullakseen vertailtavaksi Shivajin kanssa. Hän arvosteli kuinka Shiv Senan perustajan Bal Thackerayn kuva on Shivajin kuvan yläpuolella Shiv Senan puoluetoimistolla. Hän kritisoi myös BJP:n Jai Bhagwan Goyalia, joka vertaili pääministeri Narendra Modia Shivajiin kirjassaan Aaj ke Shivaji: Narendra Modi. == Lähteet == Luokka:Intialaiset aateliset Luokka:Intian kansanpuolueen poliitikot Luokka:Rajya Sabhan jäsenet Luokka:Lok Sabhan jäsenet Luokka:Vuonna 1966 syntyneet Luokka:Elävät henkilöt
Edison (New Jersey)

Edison on kunta (township) New Jerseyn osavaltiossa Middlesexin piirikunnassa. Sen asukasluku oli vuoden 2010 väestönlaskennan mukaan 99 967\. ==Maantiede== Edison sijaitsee New Jerseyn osavaltion koillisosassa Middlesexin piirikunnassa. Kaupungin vieressä virtaa Raritanjoki. Edisonista lounaaseen sijaitsee New Brunswickin kaupunki. ==Historia== Alueen varhaiset siirtolaiset saapuivat nykyisen kaupungin alueelle sen hedelmällisen viljelymaan ja purjehduskelpoisen Raritanjoen houkuttelemina 1600-luvulla. Aina 1900-luvun ensimmäiselle puoliskolle saakka alueella oli useita erillisiä pieniä kyliä, joita erottivat suuret maatilat. Nykyisen Edisonin aikaisempi nimi oli Raritan. Raritan muodostettiin vuonna 1870 osista Piscatawaytä ja Woodbridgeä vuonna 1870. Tuolloinen Raritan käsitti myös nykyisin erilliset Highland Parkin ja Metuchenin. Keksijä Thomas Edison asui Menlo Parkissa vuosien 1876 ja 1884 välillä. Raritan sai hänen mukaansa uuden nimen Edison vuonna 1951. Ensimmäisen maailmansodan aikana Raritan Arsenal ja Camp Kilmer. Kaupungin asukasluku kasvoi etenkin toisen maailmansodan jälkeen. ==Talous== Paikallisen teollisuuden tuotteita ovat esimerkiksi elektroniikka, atuonosat ja teollisuuskoneet. Raritan Center on Edisonissa sijaitseva yrityspuisto. Alueella on useiden eri yhtiöiden toimistoja, varastoja ja logistiikkakeskuksia. Kotitalouksien keskimääräiset vuosittaiset ansiot Edisonissa aikavälillä 2014–2018 olivat 98 687 USD ja henkilöä kohden 42 869 USD. 5,3 % väestöstä eli köyhyysrajan alapuolella. ==Väestö== Kaupungin asukasluku oli vuoden 2010 väestönlaskennan mukaan 99 967 ja vuoden 2019 arvion mukaan 99 758\. Kaupungin asukkaista 36,8 % oli taustaltaan valkoisia (latinot pois lukien 31,6 %), 7,7 % afroamerikkalaisia, 10,4 % latinoja mistä tahansa rodusta ja 48,3 % aasialaisia. 57,3 % kaupungin asukkaista puhui kotonaan jotakin muuta kieltä, kuin englantia ja 46,5 % kaupungin asukkaista oli syntynyt ulkomailla. Kaupungissa on huomattava määrä intialaisia ja kiinalaisia asukkaita. Oak Tree Road-tien seutu tunnetaan lempinimellä Little India. Intialainen yhteisö on kasvanut 1960-luvulta lähtien. ==Lähteet== == Aiheesta muualla == Luokka:New Jerseyn kunnat
Higashine

Higashine () on Japanin kaupunki Honshūn saarella Tōhokun alueella Yamagatan prefektuurissa. Se sijaitsee sisämaassa prefektuurin keskiosassa Yamagatan allaslaakson itäreunalla. Idässä kaupungin alue nousee Ōuvuorille ja rajautuu Miyagin prefektuuriin. Higashinessa on 47 760 asukasta (lokakuussa 2020) ja sen pinta-ala on 206,94 neliökilometriä. Nykyisen Higashinen kaupungin alue kehittyi Edo-kaudella 1600–1800-luvuilla osin Tokugawa-hallinnon, osin Yamagatan ja Nagatoron daimiokuntien vallassa. Alavia alueita raivattiin maatalouden käyttöön etenkin Meiji-kaudelta lähtien. Merkittäviä viljelystuotteita ovat riisi, virginiantupakka ja hedelmät, kuten kirsikat, omenat ja päärynät. Nykyisen alueensa Higashine saavutti vuonna 1954, kun Higashinen maaseutukaupunkiin liitettiin viisi kyläkuntaa, ja kaupunkioikeudet Higashinelle myönnettiin vuonna 1958. Sittemmin kaupunkiin on sijoittunut myös teollisuutta. Kaupungin läpi kulkevalle Yamagata Shinkansen -rautatieyhteydelle avattiin Sakuranbo-Higashinen rautatieasema vuonna 1999. Higashinen nähtävyyksiin kuuluu esimerkiksi suuri idänselkovapuu (Higashine no ōkeyaki), jonka arvioidaan olevan yli 1 500 vuoden ikäinen. Kaupungin vuoristoiset itäosat kuuluvat prefektuurin luonnonpuistoon. Higashinea palvelee JR Higashi-Nihonin Ōu-päälinja. Kaupungissa toimii myös Yamagatan lentoasema, jolta on säännöllisiä lentoyhteyksiä Tokioon, Osakaan, Nagoyaan ja Sapporoon. == Kuvia == Tiedosto:Higashine city office.JPG|Higashinen kaupungintalo Tiedosto:Sekiyama Otaki.JPG|Sekiyaman vesiputous Tiedosto:Higashine City Omori Elementary School.jpg|Ōmorin ala-aste Tiedosto:JGSDF Light Armoured Vehicle 20140420-01.jpg|Jinmachin sotilastukikohtaa Tiedosto:Higashine city center area Aerial photograph.1976.jpg|Higashinen kantakaupunki vuoden 1976 ilmakuvassa == Lähteet == == Aiheesta muualla == * Kaupungin internetsivut Luokka:Yamagatan prefektuurin kaupungit
Akkitham Achuthan Namboothiri

Akkitham Achuthan Namboothiri (; 18. maaliskuuta 1926 Kumaranellur – 15. lokakuuta 2020 Thrissur) oli intialainen runoilija. Hän kirjoitti malajalamin kielellä ja tuli yleisesti tunnetuksi myös pelkällä nimellä Akkitham.Renowned poet Akkitham Achuthan Namboothiri passes away Mathrubhumi Akkitham työskenteli vuodesta 1946 lehdistä, sittemmin myös radioasemilla. Hän jäi eläkkeelle vuonna 1985. Hän julkaisi malajalamiksi kymmeniä teoksia, joista merkittävimpiin lukeutuu Irupatham Nootandinte Ithihasam. Akkitham sai urallaan lukuisia palkintoja ja tunnustuksia. Näihin kuuluivat Padma Shri (2017) ja Jnanpith-palkinto (2019Jnanpith Award 2019: Malayalam poet Akkitham bags 55th Jnanpith Award Jagran Josh), joista jälkimmäisen Akkitham sai kuudentena malajalaminkielisenä kirjoittajana. Vaikka hän julkaisi myös proosaa, runous muodostaa enemmistön hänen tuotannostaan. Akkitham oli naimisissa Sreedevi Antharjanamin kanssa, kunnes tämä kuoli 2019. Hän itse kuoli lokakuussa 2020 yksityissairaalassa, jossa oli saanut hoitoa iän mukanaan tuomiin terveysongelmiin. Häntä jäivät kaipaamaan tytär ja poika. Akkithamin veli on kuvataiteilija Akkitham Narayanan.Poet’s life, as seen by his daughter The Hindu == Lähteet == Luokka:Intialaiset runoilijat Luokka:Vuonna 1926 syntyneet Luokka:Vuonna 2020 kuolleet
Sven Raita

Sven Raita (22. maaliskuuta 1914 Turku – 27. marraskuuta 1984 Naantali) oli suomalainen valokuvaaja. Raita teki elämäntyönsä Porissa ilmestyvän Satakunnan Kansan palveluksessa, jonka valokuvaajana hän työskenteli lähes 50 vuoden ajan. Raita aloitti uransa 1930-luvulla turkulaisen Uuden Auran valokuvaajana, mutta siirtyi pian Satakunnan Kansan valokuvaajaksi Poriin. 1950-luvulta lähtien hänellä oli myös oma valokuvaamo. Raita lahjoitti mittavan kuva- arkistonsa Satakunnan Museolle ja nykyään ne ovat digitoituna nähtävissä Finna-verkkopalvelussa. Sven Raidan poika on liikemies Jali Raita. == Lähteet == == Aiheesta muualla == *Sven Raidan valokuvat Finna-verkkopalvelussa Luokka:Suomalaiset valokuvaajat Luokka:Vuonna 1914 syntyneet Luokka:Vuonna 1984 kuolleet
Aleksandr Ilinski

Aleksandr Aleksandrovitš Ilinski (; 24. tammikuuta 1859 Tsarskoje Selo – 23. helmikuuta 1920) oli venäläinen säveltäjä ja musiikkipedagogi.Alexander Ilyinsky AllMusic Ilinski valmistui vuonna 1885 Pietarin konservatoriosta. Lisäksi hän suoritti opintoja Berliinissä sävellyksessä Woldemar Bargielin ja pianonsoitossa Theodor Kullakin johdolla. Vuonna 1885 Ilinski liittyi Moskovan filharmonisen seuran musiikki- ja teatterikoulun henkilökuntaan, ja professori hänestä tuli yksitoista vuotta myöhemmin. Moskovan konservatorion henkilökuntaan Ilinski liittyi vuonna 1905 musiikin teorian, musiikkihistorian ja sävellyksen professorina. Ilinski sävelsi myöhäisromanttista musiikkia, johon vaikuttivat vahvasti Aleksandr Borodin, Modest Musorgski ja Nikolai Rimski-Korsakov. Suurimmat menestyksensä säveltäjänä hän saavutti vuoden 1900 jälkeen. Hänen keskeinen teoksensa on ooppera Bahtšisaraiski fontan, joka perustuu Aleksandr Puškiniin ja kantaesitettiin Moskovassa vuonna 1911. Ilinskin muuhun tuotantoon kuuluu kuoro- ja orkesteriteoksia. Hän kirjoitti lukuisia musiikin alan oppikirjoja. Ilinskin sävellykset eivät säilyttäneet hänen kuoltuaan suosiota, jota ne olivat nauttineet säveltäjän eläessä. == Lähteet == == Aiheesta muualla == * IMSLP: nuotteja Luokka:Venäläiset säveltäjät Luokka:Musiikkipedagogit Luokka:Oopperasäveltäjät Luokka:Vuonna 1859 syntyneet Luokka:Vuonna 1920 kuolleet
Óscar Esplá

Óscar Esplá y Triay (5. elokuuta 1886 Alicante – 6. tammikuuta 1976 Madrid) oli espanjalainen säveltäjä.Óscar Esplá Piano Society Esplá aloitti jo lapsena musiikillisen koulutuksen, mutta isänsä toiveiden mukaisesti opiskeli sittemmin filosofiaa ja insinööritaitoa Barcelonan yliopistossa. Hän päätti omistautua kokonaisvaltaisesti musiikille saatuaan ensipalkinnon Wienissä vuonna 1911 järjestetyssä kansainvälisessä sävellyskilpailussa. Esplá oli tähän mennessä ollut lähes täysin itseoppinut säveltäjänä. Hän muutti Meiningeniin opiskelemaan sävellystä ja orkesterinjohtoa Max Regerin johdolla. Vuosi myöhemmin hän siirtyi Pariisissa Camille Saint-Saënsin johdolla suorittamiensa kontrapunkti- ja sävellysopintojen pariin. Esplá loi kansainvälisen uran, mutta jäi jossain määrin aikalaisensa Manuel de Fallan varjoon. Esplá sai vuonna 1930 professorin aseman Madridin konservatoriossa. Vuonna 1931 hän sävelsi republikaanisen hymnin, joka toimi Espanjan toisen tasavallan kansallislaulun pohjana. Hän pakeni vuonna 1936 Belgiaan Espanjan sisällissodan välittömän uhan johdosta. Vuonna 1951 Esplá palasi Espanjaan. Alicantessa on nimetty keskeinen puistonkatu Esplán mukaan. Häneltä on nimensä saanut myös kaupungissa toimiva konservatorio, jota Esplá itse johti vuodesta 1958.Óscar Esplá Naxos Hän oli Ranskan instituutin ulkomaalaisjäsen ja johti ISCM:n Espanjan-jaosta. Vuonna 1956 Alicanten kaupunki alkoi myöntää kansainvälistä Óscar Esplá -sävellyspalkintoa. Vuonna 1986 julkaistiin Esplán musiikkiaiheisten kirjoitusten kokoelma Escritos de Óscar Esplá.Biografía de Óscar Esplá Biografías y Vidas Esplá sävelsi oopperoita, baletteja, kuoroteoksia ja monia soittimellisia teoksia, jotka vaihtelevat pianokappaleista sinfoniaorkesterille laadittuihin teoksiin. == Lähteet == Luokka:Espanjalaiset säveltäjät Luokka:Oopperasäveltäjät Luokka:Vuonna 1886 syntyneet Luokka:Vuonna 1976 kuolleet
Tapio Rauma

Tapio Eerik Rauma (10. heinäkuuta 1948 Kaustinen – 3. syyskuuta 2019) oli suomalainen muusikko, joka tunnettiin parhaiten Kasevan kitaristina ja perustajajäsenenä. Rauman ura musiikin parissa alkoi vuosina 1966–1967 The Five Secrets -yhtyeessä, joka esiintyi television Ohimennen-ohjelmassa ja oli parhaimmillaan Suosikin listalla toisena. Vuonna 1967 Rauma oli voittamassa kitarayhtyeiden Suomen mestaruutta Brian Kottaraisen Lepakkomiehet -yhtyeen riveissä. Samana vuonna hän keikkaili Eino Grönin kesäshow'n mukana. Vuosina 1968–1973 Rauma soitti muun muassa Paula Koivuniemen, Unto Satorannan, Matti Hyvösen, Robinin ja Kristina Hautalan taustayhteissä. Vuonna 1974 perustetussa Kasevassa Rauma oli mukana heti yhtyeen ensimmäisestä albumista Silloin kun lähtien. Esimerkiksi "Pena"-kappaleen intro on Rauman säveltämä. Hänen äänensä kuuluu myös yhtyeen korkeissa laulustemmoissa. Rauma soitti Kasevassa aina sen vuonna 1982 tapahtuneeseen hajoamiseen asti ja uudelleen vuosina 2002–2007. Vuosina 1986–1996 Rauma soitti Jan Rohde & The New Adventurers -yhtyeessä. Rauma oli ammatiltaan parkettimies. Hän asui tyttärensä ja vaimonsa kanssa Salossa. ==Lähteet== Luokka:Suomalaiset kitaristit Luokka:Vuonna 1948 syntyneet Luokka:Vuonna 2019 kuolleet
Weber Cup

Weber Cup on vuosittain järjestettävä miesten keilailuturnaus Euroopan ja Yhdysvaltojen joukkueiden välillä. Kilpailu käydään viisimiehisin joukkuein. Turnaus on järjestetty vuodesta 2000 ja se on nimetty yhdysvaltalaisen keilaajan Dick Weberin mukaan. ==Tulokset== Vuosi Kisapaikka Voittaja Tulos Tulos Häviäjä Lähde 2000 Varsova, Puola Yhdysvallat 18 11 Eurooppa 2001 Dagenham, Yhdistynyt kuningaskunta Yhdysvallat 18 12 Eurooppa 2002 Sheffield, Yhdistynyt kuningaskunta Yhdysvallat 18 13 Eurooppa 2003 Manchester, Yhdistynyt kuningaskunta Eurooppa 18 14 Yhdysvallat 2004 Manchester, Yhdistynyt kuningaskunta Eurooppa 18 11 Yhdysvallat 2005 Barnsley, Yhdistynyt kuningaskunta Eurooppa 18 16 Yhdysvallat 2006 Barnsley, Yhdistynyt kuningaskunta Yhdysvallat 18 17 Eurooppa 2007 Barnsley, Yhdistynyt kuningaskunta Yhdysvallat 17 15 Eurooppa 2008 Barnsley, Yhdistynyt kuningaskunta Yhdysvallat 17 13 Eurooppa 2009 Barnsley, Yhdistynyt kuningaskunta Eurooppa 17 11 Yhdysvallat 2010 Barnsley, Yhdistynyt kuningaskunta Eurooppa 17 13 Yhdysvallat 2011 Barnsley, Yhdistynyt kuningaskunta Yhdysvallat 17 15 Eurooppa 2012 Barnsley, Yhdistynyt kuningaskunta Yhdysvallat 17 7 Eurooppa 2013 Barnsley, Yhdistynyt kuningaskunta Eurooppa 17 14 Yhdysvallat 2014 Barnsley, Yhdistynyt kuningaskunta Eurooppa 17 16 Yhdysvallat 2015 Barnsley, Yhdistynyt kuningaskunta Eurooppa 17 8 Yhdysvallat 2016 Manchester, Yhdistynyt kuningaskunta Eurooppa 19 11 Yhdysvallat 2017 Barnsley, Yhdistynyt kuningaskunta Eurooppa 19 12 Yhdysvallat 2018 Milton Keynes, Yhdistynyt kuningaskunta Yhdysvallat 19 10 Eurooppa 2019 Las Vegas, Yhdysvallat Yhdysvallat 18 14 Eurooppa 2020 Coventry, Yhdistynyt kuningaskunta Yhdysvallat 23 18 Eurooppa == Katso myös == * Mosconi Cup * Ryder Cup ==Lähteet== ==Aiheesta muualla== * Weber Cupin kotisivut Luokka:Keilailukilpailut
Canon EOS 800D

Canon EOS 800D on Canonin helmikuussa 2017 julkistama digitaalinen järjestelmäkamera. Kamerassa on 24 megapikselin APS-C-kokoinen CMOS-kenno. Sillä voi kuvata parhaimmillaan kuusi kuvaa sekunnissa ja videoida FullHD- laadulla 60 kuvaa sekunnissa. Kamerassa on kolmen tuuman kosketusnäyttö ja tuki Bluetoothille, NFC:lle ja Wi-Fi:lle. Kamera painaa akun kanssa 532 grammaa. Pohjois-Amerikassa kamera tunnetaan nimellä Canon EOS Rebel T7i ja Japanissa nimellä Canon EOS Kiss X9i. == Lähteet == == Aiheesta muualla == * Canon EOS 800D Canonin sivuilla EOS 800D
Ahmed Adghirni

Ahmed Adghirni (; 5. toukokuuta 1947 – 19. lokakuuta 2020) oli marokkolainen poliitikko, asianajaja, kirjailija ja ihmisoikeusaktivisti. Hän oli berberien heimosta. ==Lähteet== Luokka:Marokkolaiset poliitikot Luokka:Asianajajat Luokka:Marokkolaiset kirjailijat Luokka:Marokkolaiset ihmisoikeusaktivistit Luokka:Vuonna 1947 syntyneet Luokka:Vuonna 2020 kuolleet
Villa Gesell

Villa Gesell (Rio de la Platan alueen espanjaksi [viʒaˈxesel]), jota kutsutaan arkisesti pelkällä nimellä Gesell, on samannimisen kunnan pääkaupunki. Se sijaitsee Buenos Airesin maakunnan itälaidalla, Argentiinan keskiosassa, Argentiinanmeren rannikolla. Villa Gesellin kunnassa oli vuoden 2022 väestölaskennan mukaan 38 614 asukasta. El Fundador Online 31.1.2023. Villa Gesellin tärkeimmät elinkeinot liittyvät matkailupalveluihin. Kesäkauden lisäksi kaupunki ja sen pitkä hiekkaranta täyttyvät kotimaisista matkailijoista ja loma-asukkaista myös pääsiäisenä ja pitkinä viikonloppuina. == Historia == pienoiskuva|vasen|250px|Carlos Gesellin ensimmäinen talo, joka toimii nykyään museona. Kaupungin historia alkoi vuonna 1931, kun Carlos Gesell hankki Atlantin rannikolta hiekkadyynien peittämää joutomaata, jossa laidunsi vain karannutta karjaa. Hän alkoi metsittää hiekkadyynejä pääasiassa männyillä ja akaasioilla. Hän nimesi paikkakunnan vähän aiemmin kuolleen isänsä Silvio Gesellin mukaan. Hänen tarkoituksenaan ei ollut koskaan luoda matkailukaupunkia, vaan ainostaan kasvattaa puuta perheyritys Casa Gesellin tarpeisiin eli lastenhuonekalujen valmistamiseen. == Aikajana == * 1.7.1978: Villa Gesell erotettiin omaksi kunnakseen (municipio) General Madariagasta. * 6.6.1979: perustaja Carlos Gesell kuoli 87-vuotiaana Buenos Airesin saksalaisessa sairaalassa. * 23.5.1983: lailla 9949 Villa Gesellistä tuli oma piirikuntansa (partido). * 1995: Carlos Gesellin talosta tehtiin kulttuurikeskus, museo ja kunnan historia-arkisto. * 18.11.1996: määräyksellä 1487 perustettiin Faro Querandín suojeltu alue kunnan eteläosaan. * 25.6.2013 Carlos Gesellin perheen ensimmäinen asuintalo julistettiin historialliseksi suojelukohteeksi asetuksella 784/2013. == Ystävyyskaupungit == * Le Touquet, Ranska == Liikenneyhteydet == * Nuevo Bus (paikallisbussiyhtiö) * Villa Gesellin lentoasema == Lähteet == == Aiheesta muualla == * Villa Gesellin kunnan verkkosivut Luokka:Argentiinan kaupungit Luokka:Buenos Airesin maakunta
William Eggleston

William Eggleston (s. 27. heinäkuuta 1939 Memphis, Yhdysvallat) on yhdysvaltalainen taidevalokuvaaja. Hänet tunnetaan pioneerina, joka toi värivalokuvauksen taidemaailmaan. Egglestonin kuvien aiheita ovat arkipäiväiset esineet, tapahtumat ja näkymät. == Elämä ja ura == Eggleston syntyi varakkaaseen perheeseen. Hän kuvasi ensin mustavalkoisia kuvia, joissa näkyivät Henri Cartier-Bressonin, Robert Frankin ja Walker Evansin vaikutus. 1960-luvun puolivälissä Eggleston alkoi ottaa värikuvia Yhdysvaltojen etelästä. Hänen vuoden 1976 näyttelynsä New Yorkin Modernin taiteen museossa oli sekä Egglestonin henkilökohtainen läpimurto että ensimmäinen kerta kun värivalokuvia esitettiin laajasti merkittävässä taidenäyttelyssä. Osa 1970-luvun kriitikoista piti Egglestonin tilannekuvia banaaleina, mutta kritiikki on hälventynyt vuosien varrella. Egglestonia pidetään nykyisin yhtenä keskeisistä taidevalokuvauksen kehittäjistä. Hän on vuosien varrella ottanut tuhansia kuvia ja julkaissut lukuisia valokuvakirjoja. Eggleston on kuvannut myös useita albuminkansia, esimerkiksi Big Starille ja Primal Screamille. Egglestonin kuvia on esimerkiksi New Yorkin Museum of Modern Artin ja San Franciscon Museum of Modern Artin kokoelmissa. == Valikoituja palkintoja == * 1998: Hasselblad-palkinto. * 2003: Kunniamitali ja kunniajäsenyys, Royal Photographic Society, Lontoo. * 2004: Getty Images -palkinto elämäntyöstä, International Center of Photography (ICP). == Valikoituja julkaisuja == * William Eggleston's Guide. New York: Museum of Modern Art, 1976. ISBN 978-0-87070-317-1. *Democratic Forest: Selected Works. Göttingen: Steidl, 2016. ISBN 978-3-95829-256-7. * Faulkner's Mississippi. Birmingham: Oxmoor House, 1990. ISBN 978-0-848710-52-1. * Ancient and Modern. New York: Random House, 1992. ISBN 978-0-224069-63-2. * Horses and Dogs. Washington ja Lontoo: Smithsonian Institution, 1994. ISBN 978-1560985051. * The Hasselblad Award 1998: William Eggleston. Zurich: Scalo; Goteborg: Hasselblad Center, 1999. ISBN 978-3908247982. * William Eggleston. Göttingen: Steidl; Paris: Foundation Cartier, 2001. ISBN 978-2-86925-084-0. * Los Alamos Revisited. Göttingen: Steidl, 2012. ISBN 978-3-869305-32-5. * From Black & White to Color. Göttingen: Steidl, 2014. ISBN 978-3869307930. ==Lähteet== ==Aiheesta muualla== * William Egglestonin valokuvakirjoja verkossa Luokka:Yhdysvaltalaiset valokuvaajat Luokka:Vuonna 1939 syntyneet Luokka:Elävät henkilöt
Tommaso Gherardi del Testa

Tommaso (Thomaso) Gherardi del Testa (1818 Terricciola – 1881 Pistoia, Italia) oli italialainen runoilija. Hän toimi asianajajana Firenzessä, kun vallankumous puhkesi 1848. Isänmaallisena hän osallistui itsekin taisteluihin. Hän joutui itävaltalaisten vangiksi mutta vapautui 1849 ja palasi Firenzeen. Hän on kirjoittanut kertomuksia, muun muassa La povera e la ricca (1858), joissa hän nousee Alessandro Manzonin rinnalle, ja hänestä tuli aikansa Italian luetuimpia kirjailijoita. Hänen varsinainen maineensa perustuu kuitenkin noin neljäänkymmeneen huvinäytelmään, jotka kuvaavat toscanalaista arkielämää. Niiden dialogi on soljuvaa, mutta syvempää omaperäisyyttä puuttuu. Teatro comico ilmestyi 1856–1858.Gherardi del Testa, Tommaso Nordisk familjebok 9. 1908 == Lähteet == Luokka:Italialaiset kirjailijat Luokka:Vuonna 1818 syntyneet Luokka:Vuonna 1881 kuolleet
Solomon Golomb

Solomon Wolf Golomb (30. toukokuuta 1932 Baltimore, Maryland – 1. toukokuuta 2016 La Cañada Flintridge, Kalifornia) oli yhdysvaltalainen matemaatikko, jonka tutkimuskohteita olivat kryptografia, kombinatoriikka, lukuteoria ja matemaattinen peliteoria. Solomon Golombin isä oli rabbi ja kielitieteen professori. Solomon opiskeli Johns Hopkinsin yliopistossa ja suoritti vuonna 1951 alemman tutkinnon. Hän suoritti omien sanojensa mukaan ”kaksi kertaa niin paljon kursseja kuin muut”. Hän jatkoi opintoja vuoden Hopkinsissa ja sen jälkeen Harvardissa. Harvardin aikanaan hän teki kesätöitä Baltimoren lähellä Glenn Martin -yhtiössä. Harvardin tieteellisen koulutuksen ja Glenn Martinin sovelletun työn yhdistelmä oli ensiarvoisen tärkeä hänen tulevalle uralleen. Kesätyöstä syntyivät hänen ensimmäiset siirtorekistereitä koskevat tuloksensa, jotka julkaistiin vuonna 1955 Glenn Martinin teknisenä raporttina. Vuoden 1955–1956 Golomb vietti Fulbright-stipendiaattina Oslon yliopistossa tutkien alkulukupareja. Sinä aikana hän myös tapasi tulevan vaimonsa, tanskalaisen opiskelijan nimeltä Bo. Golomb valmistui tohtoriksi Harvardista vuonna 1957. Hänen väitöskirjansa Problems in the Distribution of the Prime Numbers käsitteli analyyttistä lukuteoriaa. Palattuaan Yhdysvaltoihin Golomb työskenteli Caltechin Jet Propulsion Laboratoryssä digitaalisen tiedonsiirron ja informaatioteorian parissa. Vuonna 1963 hän siirtyi professoriksi Etelä- Kalifornian yliopistoon, jossa hän sitten pysyi yli puoli vuosisataa. Golombin tunnetuin työ liittyy siirtorekistereihin, joita käytetään muun muassa tutkassa, kryptografiassa ja tietoliikenteessä. Hänen mukaansa on nimetty Golomb-koodit, Golombin vakio ja Golombin viivaimet. Golomb oli myös hyvin aktiivinen viihdematematiikassa ja tutki muun muassa polyominoja, joista sai myöhemmin innoituksensa tietokonepeli Tetris (”tetromino tennis”). Golomb kirjoitti yli 200 tutkimusartikkelia ja seitsemän kirjaa. Hän itse sai yhden patentin, mutta yli kymmenessätuhannessa patentissa viitataan hänen töihinsä. Golomb sai lukuisia palkintoja ja tunnustuksia, muun muassa jäsenyyden kolmessa tiedeakatemiassa (Yhdysvaltain kansallinen tiedeakatemia, National Academy of Engineering ja American Academy of Arts and Sciences), kaksi IEEE:n palkintoa ja Franklin-mitalin. == Lähteet == Luokka:Yhdysvaltalaiset matemaatikot Luokka:Lukuteoreetikot Luokka:Vuonna 1932 syntyneet Luokka:Vuonna 2016 kuolleet
Isojenantilliensirkku

Isojenantilliensirkku (Melopyrrha violacea) on tangaroihin kuuluva lintulaji. Lajia tavataan Karibianmeren saarilta. ==Koko ja ulkonäkö== Isojenantilliensirkku voi kasvaa 14-18 cm pitkäksi ja ruumiinrakenteeltaan se on tukevahko. Sukupuolet eroavat hieman toisistaan ulkonäöltään. Isojenantilliensirkkukoiras on väriltään musta lukuun ottamatta ruskehtavan oransseja silmäkulmajuovia, kurkkua ja alaperää. Naaras on väritykseltään hieman harmahtavampi. Linnun nokka on kookas, kartionmuotoinen ja väriltään musta. ==Levinneisyys ja elinympäristö== Isojenantilliensirkkua tavataan muun muassa Jamaikalta, Hispaniolan saarelta, Bahamalta, Caymansaarilta ja Turks- ja Caicossaarilta. Lajin elinympäristöä ovat monentyyppisten metsien tiheiköt ja pensaikot erityisesti vuoristoisilla alueilla. Isojenantilliensirkut syövät hedelmiä, siemeniä ja kukkien nuppuja. Linnun pesimäkausi on huhtikuulta kesäkuulle ja se tekee pesänsä kuolleen puun koloon. ==Lähteet== Luokka:Tangarat
Kaksiraitakirjoahven

Kaksiraitakirjoahven (Caquetaia myersi) on kirjoahventen (Cichlidae) heimoon kuuluva makeissa vesissä elävä kalalaji. Sen tieteellinen lajinimi myersi on nimetty iktyologi George S. Myersin mukaan. Kaksiraitakirjoahven voi kasvaa korkeintaan 19 senttimetrin mittaiseksi. Lajia tavataan Amazon-joen altaalta Kolumbiasta ja Ecuadorista. Laji elää noin 200–400 metrin syvyydessä 22–30 asteen lämpöisissä vesissä. Sopiva pH-arvo sille on 6,5–7,5. Kaksiraitakirjoahven on nuorena kaikkiruokainen, ja täysikasvuisena se käyttää ravinnokseen muita kaloja. Laji munii yhden kudun aikana noin 1 000 mätimunaa, joita sekä naaras että koiras vartioivat munien kuoriutumiseen asti. Kansainvälinen luonnonsuojeluliitto IUCN on luokitellut kaksiraitakirjoahvenen elinvoimaiseksi lajiksi. == Lähteet == Luokka:Kirjoahvenet
Aurinko Jaffa

Aurinko Jaffa oli alkujaan Mallasjuoman, myöhemmin Hartwallin valmistama virvoitusjuomatuotesarja. Tuotesarja sai alkunsa, kun 1970-luvun puolivälissä Mallasjuoman tuotevalikoimaan tuli Aurinko-mehu, johon liitettiin myös sana Jaffa. Brändin menestyessä siihen liittyivät vähitellen kaikki Palma- virvoitusjuomasarjan maut. Aurinko Jaffa -tuotesarjan juomien valmistus siirtyi Hartwallille vuonna 1988 sen ostettua Mallasjuoman. Brändin suosio hiipui 1990-luvun alkupuoliskolla, jonka seurauksena tuotesarjan valmistus lopetettiin 1990-luvun puolivälissä. Clifters levytti vuonna 1992 Aurinko Jaffan televisiomainokseen kappaleen "Aurinkoon". Kappale julkaistiin vinyylisinglenä. ==Tuotesarjan makuja== * Aurinko Jaffa: appelsiini * Aurinko Jaffa Italia: veriappelsiini * Aurinko Jaffa Grape: greippi * Aurinko Jaffa Palma: sitruuna * Aurinko Jaffa Sittis: sitruuna ==Lähteet== Luokka:Mallasjuoma Luokka:Hartwall Luokka:Suomalaiset virvoitusjuomamerkit
Epinephelus lebretonianus

Epinephelus lebretonianus on meriahventen (Serranidae) heimoon ja meriahventen (Epinephelinae) alaheimoon kuuluva kalalaji. Se tunnetaan toistaiseksi vain yhdestä Hombronin ja Jacquinotin 1853 L’Astrolabe- ja La Zélée-aluksilla tekemillään tutkimusretkillä keräämästään holotyypistä, minkä vuoksi sitä kutsutaan monilla kielillä ”mysteerimeriahveneksi” (; ; ). Se on todennäköisesti kerätty indopasifiselta merialueelta useimpien muiden Hombronin ja Jacquinotin tuolloin keräämien tyyppien tapaan. Kyseinen yksilö oli 24,8 senttimetriä pitkä. Sillä oli kylkiviivallaan 73 suomua. Selkäevässä oli 11 piikkiruotoa ja 17 pehmeää ruotoa, peräevässä kolme piikkiruotoa ja kahdeksan pehmeää ruotoa ja rintaevässä 20 pehmeää ruotoa. == Lähteet == * Taksonomian lähde alaheimon sukuun asti: * Taksonomian lähde suvusta alaspäin: === Viitteet === Luokka:Meriahvenet (alaheimo)
Hjorthin talo

Hjorthin talo (käytössä myös kirjoitusasu Hjortin talo) on seitsenkerroksinen asuin- ja liikerakennus, joka sijaitsee Tampereen keskustassa Hämeenkadun ja Hämeenpuiston kulmauksessa. Funkistyylisen talon on suunnitellut arkkitehti Georg Henriksson, ja se on valmistunut vuonna 1937. Tampereen murteessa talosta on käytetty nimiä ”Juurtin talo” ja ”Hojoortin talo”. Hjorthin talon vanhin osa valmistui Hämeenkatu 31:een jo vuonna 1934. Kyseessä oli kaupunginarkkitehti Bertel Strömmerin suunnittelema kaksikerroksinen liikerakennus. Georg Henriksson suunnitteli nykyisen rakennuksen tämän liiketalon jatkeeksi. Strömmerin suunnittelema osa purettiin vuonna 2008, ja sen paikalle rakennettiin uusi seitsenkerroksinen asuin- ja liikerakennus (As.oy Tampereen Westend). Hjorthin talon nimi viittaa kauppias Karl Hjorthiin. Talon on rakennuttanut hänen poikansa Ilmari Hjorth, joka johti perheyritys K. Hjorth Oy:tä vuosina 1919–1968.Rasila 1992, s. 172.Rask, Leena: Hakemisto osiin I–IV. – Rasila 1992, s. 583. Rakennuksen liikesiivessä sijaitsi pitkään Hjorthin ase- ja urheiluvälinekauppa.Hyttinen 2009, s. 143. Hjorthin talo on suojeltu asemakaavalla vuonna 2004. ==Lähteet== Luokka:Tampereen suojellut rakennukset Luokka:Tampereen asuinrakennukset Luokka:Tampereen liikerakennukset Luokka:Nalkala
Radikalisoituminen

Radikalisoituminen on prosessi, jossa yksilö omaksuu jyrkkiä eli ekstremistisiä, yhteisön normien vastaisia ajatuksia ja mielipiteitä. Jos hän myös motivoituu käyttämään väkivaltaa tavoitteidensa saavuttamiseksi, puhutaan väkivaltaisesta radikalisoitumisesta. Väkivaltaisen radikalisoitumisen takana ovat yleensä olemassa oleva valmius väkivaltaan, väkivallan oikeuttavan ideologian omaksuminen sekä ajautuminen väkivaltaisiin piireihin. Väkivaltaiseen radikalisoitumiseen voi kulua aikaa muutamasta viikosta useisiin vuosiin. Henkilössä tapahtuneen muutoksen tunnistavat parhaiten hänelle läheisimmät ihmiset, mutta aina muutos ei näy ulospäin. Radikalisoitumisen voi henkilöstä riippuen aiheuttaa moni tekijä, kuten kokemus epäkohdista, halu kostaa tai sosiaaliset suhteet. Henkilö voi myös haluta elämäänsä esimerkiksi merkityksellisyyden tunnetta, statusta tai jännitystä. Radikalisoitumisella ja syrjäytymisellä ei ole havaittu selvää yhteyttä. Moni terroristi on radikalisoitunut vankilassa. Vankeusaika on voinut vaikuttaa henkilön elämänkatsomukseen, synnyttää hänessä katkeruutta, tai altistaa hänet radikaalien vankien vaikutukselle. ==Katso myös== * Wrightiläinen työväenliike * Suomen sisällissota ** Punakaarti ** Suojeluskunta * Niuvanniemen valtakunnallinen poliklinikka ==Lähteet== Luokka:Radikalismi
Reservijoukkue

Reservijoukkue on urheilujoukkue, joka sisältää pelaajia, jotka ovat seuran jäseniä, mutta eivät pelaa yleensä otteluita edustusjoukkueessa. Reservijoukkueet usein sisältävät vaihtopelaajia edustusjoukkueesta, nuoria pelaajia, jotka tarvitsevat peliaikaa harjoitellakseen taitoja, ja edustusjoukkueen jäseniä, jotka parantuvat jostain vammasta. Joissain maissa reservijoukkueet pelaavat kokonaan erillisissä sarjoissa edustusjoukkueista, mutta jotkut maat sallivat reservi- ja farmijoukkueiden pelata samassa sarjajärjestelmässä kuin edustusjoukkueet, tosin lähes aina eri divisioonissa. Reservijoukkueet erotetaan edustusjoukkueista tarkenteella, kuten II, 2 tai B. Luokka:Urheilutermit
Portugalin kansallinen terveysinstituutti

Portugalin kansallinen terveysinstituutti (, lyhennys INSA, lyhyempi nimi Instituto Ricardo Jorge; ) on kansanterveys- ja elintarviketurvallisuustyötä tekevä, Portugalin terveysministeriön alaisuudessa toimiva valtiollinen keskuslaboratorio ja tutkimuslaitos. Se on nimetty portugalilaisen lääkärin ja humanistin Ricardo Jorgen (1858–1939) mukaan. INSA edustaa kotimaataan esimerkiksi kansainvälisessä kansanterveyslaitosten järjestössä (IANPHI). Tutkimuslaitoksen päätoimipiste sijaitsee Lissabonissa. Laitoksella on yksi tai kaksi sivutoimipistettä Portossa (Centro de Saúde Pública Doutor Gonçalves Ferreira, Medical Center of Genetics Jacinto Magalhães) ja yksi Águas de Mourassa (Centro de Estudos de Vectores e Doenças Infecciosas Doutor Francisco Cambournac). Laitoksessa työskentelee yli 600 ihmistä. Covid-19-pandemian aikana Portugalin kansallinen terveysinstituutti on toiminut maansa referenssilaboratoriona, ja varmensi ensimmäiset tautitapaukset helmikuussa 2020. INSA kuuluu myös COVID-19-taudin hoitoa etsivään kansainväliseen kliiniseen tutkimusverkostioon. ==Katso myös== *Euroopan tautienehkäisy- ja -valvontakeskus (ECDC) *Euroopan elintarviketurvallisuusvirasto (EFSA) *Carlos III -terveysinstituutti (ISCIII) == Lähteet == ==Aiheesta muualla== * INSAn kotisivut (insa.pt) * Ponto de Situação Atual em Portugal (ajankohtainen tilannekuva Covid-19 -taudista Portugalissa) (min-saude.pt) * Relatório de Situação (päivittäiset tilannetiedot Covid-19 -taudista) (min-saude.pt) Luokka:Tutkimuslaitokset Luokka:Kansanterveyslaitokset Luokka:Lissabonin rakennukset ja rakennelmat
Keltakikla

Keltakikla (Cichla orinocensis) on kirjoahventen (Cichlidae) heimoon kuuluva makeissa vesissä elävä kalalaji. == Koko ja ulkonäkö == pienoiskuva|vasen|Saaliiksi jäänyt keltakikla Keltakikla voi kasvaa korkeintaan 61,7 senttimetrin mittaiseksi ja painaa korkeintaan 6,2 kilogrammaa. Lajilla on kylkiviivalla noin 80 suomua. Kylkiviivan seudulla on kolme tummaa täplää, joilla on hopeainen reunus. Keltakikla voidaan sekoittaa sukulaiseensa Cichla nigromaculataan. Lajit voidaan kuitenkin erottaa toisistaan selän alueella olevista mustista täplistä, joita ei keltakiklalla ole. == Levinneisyys ja elinympäristö == Keltakiklaa tavataan Brasiliasta, Kolumbiasta ja Venezuelasta. Lajia on myös tuotu Singaporeen. Sen elinympäristöä ovat hitaasti virtaavat joet ja laguunit. Keltakikla käyttää ravinnokseen muita kaloja, useimmiten tetroja. Laji elää noin 27–29 asteen lämpöisissä vesissä. Sopiva pH-arvo sille on 5,5–6,5. == Lähteet == Luokka:Kirjoahvenet
Mustaeväkikla

Mustaeväkikla (Cichla nigromaculata) on kirjoahventen (Cichlidae) heimoon kuuluva makeissa vesissä elävä kalalaji. Mustaeväkikla voi kasvaa korkeintaan 26,3 senttimetrin mittaiseksi. Se voidaan sekoittaa sukulaiseensa keltakiklaan (Cichla orinocensis). Lajit voidaan kuitenkin erottaa toisistaan selän alueella olevista mustista täplistä, joita ei keltakiklalla ole. Lajia tavataan Rio Negro-, Orinoco- ja Casiquiare-joista Brasiliasta ja Venezuelasta. Sillä on kylkiviivalla 75–85 suomua. == Lähteet == Luokka:Kirjoahvenet
Orthochromis polyacanthus

Orthochromis polyacanthus on kirjoahventen (Cichlidae) heimoon kuuluva makeissa vesissä elävä kalalaji. Orthochromis polyacanthus voi kasvaa korkeintaan 11,8 senttimetrin mittaiseksi. Selkäevässä on 18–19 piikkiruotoa ja yhdeksän pehmeää ruotoa, peräevässä kolme piikkiruotoa ja seitsemän pehmeää ruotoa. Orthochromis polyacanthus -lajia tavataan ainoastaan Kongon demokraattisesta tasavallasta. Laji elää noin 25–26 asteen lämpöisissä vesissä. Kansainvälinen luonnonsuojeluliitto IUCN on luokitellut sen elinvoimaiseksi lajiksi. == Lähteet == Luokka:Kirjoahvenet
Tilanne-etiikka

Tilanne-etiikka on etiikan teoria, jossa teon oikeus tai vääryys arvioidaan tilanteen ja vallitsevien olosuhteiden mukaan. Sen mukaan kaikki tilanteet ovat ainutlaatuisia ja arvioitava erikseen. Tilanne-etiikassa yleisesti hyväksyttyjä normeja ei kumota kokonaan, mutta niitä voidaan soveltaa tilanteen vaatimalla tavalla. == Lähteet == Luokka:Soveltava etiikka
Aneun wife

Aneun wife (, ) on televisioyhtiö tvN:n esittämä eteläkorealainen draamasarja. Sen päärooleissa ovat Ji Sung, Han Ji-min, Jang Seung-jo, and Kang Han-na. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:tvN:n televisiosarjat
Sinisarvikala

Sinisarvikala (Naso unicornis) on välskärikalojen (Acanthuridae) heimoon ja Nasinae-alaheimoon kuuluva merivesissä elävä kalalaji. == Koko ja ulkonäkö == Sinisarvikala on tavallisesti noin 50 senttimetrin mittainen ja voi korkeintaan saavuttaa noin 70 senttimetrin pituuden. Ruumiin väritys vaihtelee vaaleasta oliivinvärisestä kellertävänvihreään. Huulten reunat ovat sinertävät. Pyrstöevä on väriltään kellertävän harmaa ja voimakkaasti haarautunut molempien lohkojen ollessa erittäin pitkät. Nuorilla yksilöillä pyrstön takareuna on vielä vain hieman kovera. Selkäevä on jatkuva ja loveton. Sen takareuna on sininen ja siinä on kuusi piikkiruotoa ja 27–30 nivelruotoa. Myös peräevän takareuna on sininen ja se koostuu kahdesta piikkiruodosta ja 27–30 nivelruodosta. Rintaevissä taas on yksi piikkiruoto ja kolme nivelruotoa. == Levinneisyys ja elinympäristö == Punameriahventa tavataan alueella Punaiseltamereltä Etelä-Afrikkaan Natalin rannikolle ja Havajille sekä Tuamotulta ja Marquesassaarilta pohjoiseen Japaniin ja etelään Rapan ja Lord Howen saarille. Se elää tavallisesti rannikkovesissä koralliriutoilla tai kivisten pohjien yläpuolella. Koiras saavuttaa sukukypsyyden keskimäärin 4,5-vuotiaana ja 28,6-senttisenä, naaras keskimäärin 7,5-vuotiaana ja 37,8-senttisenä. Havaijilla sille on määritelty 35,6 senttimetrin pyyntimitta. Sinisarvikalan ravintoa ovat muun muassa sargassolevät. Se voi elää ainakin 58 vuoden ikäiseksi. == Lähteet == * Taksonomian lähde alaheimon sukuun asti: * Taksonomian lähde suvusta alaspäin: === Viitteet === Luokka:Välskärikalat (heimo)
Memorist

Memorist () on televisioyhtiö tvN:n esittämä eteläkorealainen draamasarja. Sen päärooleissa ovat Yoo Seung-ho, Lee Se-young ja Jo Sung-ha. == Aiheesta muualla == * Viralliset kotisivut Luokka:Eteläkorealaiset draamasarjat Luokka:Eteläkorealaiset rikossarjat Luokka:Eteläkorealaiset fantasiasarjat Luokka:2020-luvun televisiosarjat Luokka:tvN:n televisiosarjat
Ivarsson

Ivarsson on muun muassa seuraavien henkilöiden sukunimi: * Eirik Ivarsson (n. 1130–1213), norjalainen Nidarosin arkkipiispa * Johan Ivarsson (s. 1995), ruotsalainen jääkiekkoilija * Lars Ivarsson (s. 1963), ruotsalainen jääkiekkoilija ja jääkiekkovalmentaja * Lars Ivarsson Fleming (k. 1562), ruotsalainen Viron käskynhaltija * Maja Ivarsson (s. 1979), ruotsalainen laulaja ja sanoittaja.